Pasraučiai
Pasraučiai – kaimas Jonavos rajono savivaldybės šiaurėje, 1 km į šiaurės vakarus nuo Bukonių, prie kelio  145  Kėdainiai–Šėta–Ukmergė  ir Mimainių kaimo. Keliai į Jonavą ( 224  Jonava–Liepiai–Pasraučiai ), Gaižūnus. Vakaruose teka Lankesos, o per patį kaimą – jos intakas Srautas. Į vakarus nuo kaimo dunkso Pasraučių miškas (kvartalai Nr. 52, 46 ir 57), auga tarpumiškio pievos. Yra parduotuvė, autobusų stotelė.